ZF: Un buget făcut pornind de la cheltuieli: Guvernul presupune că va majora veniturile cu 16%, foarte puțin probabil, ca să se încadreze în deficitul de 7%
Guvernul Marcel Ciolacu face un buget în 2025 pornind de la cheltuieli. Executivul presupune că veniturile vor crește mai mult decât cheltuielile, iar deficitul bugetar va fi cel promis, adică 7% din PIB. Pe de altă parte, după derapajul bugetar din 2024, cheltuielile totale ar urma să frâneze de la o creștere de 20% la un avans de numai 10% în 2025, astfel, bugetul total de cheltuieli al guvernului Marcel Ciolacu ar fi de 802 mld. lei. În consecință, deficitul bugetar va fi de 135 de mld. de lei, în scădere cu aproape 2% din PIB față de 2024.